Nr. 1077. 


CURRENDA I, Y 


AA. HD. USBI D. 


Jubilaei: Indulgentia 
pro anno 1075 indictio. 


Summus Pontifex Pius IX. gratiosissime elargitur, et indicit Indulgentias Jubilaei 
plenarias pro anno jubilari 1875, quem in finem, communicate sunt Nobis duae Bullae: 
una Leonis PP. XII. ex anno 1825, altera Sanctissimi Patris Pii IX. de 24. Dec, 1874. 
quae normam seu modum nec non conditiones lucrandi et celebrandi Jubilaei, et distri- 
buendi thesauri indulgentiarum praescribunt, et Vobiscum sequentibus communicantur. 
Conditiones ipsae nec non modus celebrandarum in Dioecesi Indulgentiarum Vobis in 
Cur. II. jam communicatae extiterunt. 


DE JUBILAEI EXTENSIONE AD UNIVERSUM CATHOLICUM GREGEM 
EPISTOLA ENOCYOLIUA 
LEONIS PIP. XXX. 
QUAE DE MANDATO PII IX. PONT. MAX. 


ITERUM EDITA EST 
OCCASIONE JUBILAEI ANNI MDCCCLXXV. 
UT. OMNIBUS PATRIARCHIS ARCHIEPISCOPIS ET EPISCOPIS ALIISQUE LOCORUM ORDINARIOS 
GRATIAM ET COMMUNIONEM SEDIS APOSTOLICAE HABENTIBUS PRO UBERIORI AGENDORUM NORMA 
TRANSMITTATUR. 


LEO PP. IX. 


Venerabiles Fratres Salutem et Apostolicam Benedictionem. 


Caritate Christi urgente Nos, ut fructus passionis ejus in omnes, quantum divinitus 
concessa Nobis, licet indignis, potestate possumus, derivandos curemus; insignibus fidei, 
pietatis, omnisque virtutis exemplis tum incolarum hujus urbis, tum advenarum, qui fre- 
quentissimi pro conditione temporum huc universalis Iubilaei causa convenerunt, magnam 

in spem erecti fore, ut ubique studia eadem Fidelium ad utilitatem animarum suarum, ae 
Dei et ejus Ecclesiae gloriam excitentur; votis item vestris obsecundantes, Venerabiles 
Fratres, et Principum Catholicorum, quibus vera felicitas cordi est gentium sibi subditarum, 
quemadmodum a fel. rec. Praedecessoribus nostris Benedicto XIV et Pio VI factum est, 
Ecclesiae thesauros, uti Romae elapso anno sacro, ita in universis orbis terrae regionibus 
aperiendos in Domino putavimus. Proinde Constitutionem ad universos Christifideles edi- 
dimus, qua Jubilaei ejusdem indulgentiam extendimus, et quae pia opera, quoque temporis 
spatio ad eam consequendam praestari debeant, item permissas arbitrio vestro facultates 
iniuncta opera commutandi, aut redigendi, eorum commodo. qui impediti legitimo fuerint, 
indieamus, eamque, ut per Vos cognosci ab omnibus possit, Vobis mittimus, In re autem 
hujusmodi quam necessaria opera vestra sit, quantaque "Vobis contentione sit laborandum, 
ut felices consiliis nostris exitus respondeant, nihil necesse est dicere. Tantum enim boni 
ex solemni hac anni sacri celebratione percepturi sunt populi, quantum diligentiae studi- 
ique ad se, uti par est, praeparandos adhibuerint; ut autem. plurimum adhibeant, id ex 
curis pendet, quas in id, pro munere officii vestri pastoralis, impenderitis, Agnoscant igitur 
per Vos quid, et quantum. illud sit quod eis tribuitur. Ostendite thesauri pretium quem 
reseramus, et quam facile omnes possint ejus divitiarum esse participes, tum ob amplis- 
simas, quas ministris Poenitentiae concedimus. facultates. peccata remittendi, tum ob. ipsam 
operum naturam, quae imponuntur peccatis expiandis. Scitis quanta fuerit ea iu re disci- 
plinae severitas in Ecclesia ante saeculum quartum decimum; Quicumque pro sola devo- 
tione, ait fel. rec. Praedecessor noster Urbanus IT in Concilio Claromontano, „non pro 
honoris, vel pecuniae adeptione, ad liberandam Ecclesiam Dei Jerusalem profectus fuerit, 
iter illud pro omni poenitentia reputetur.^ Neque sane aliter tunc concedi plenariam 
indulgentiam solitam fuisse novimus, quemadmodum verba illa referens doctissimus ac pi- 
issimus Dei servus Beatus Josephus, Maria. Thomasius Cardinalis. animadvertit. ,Hanc, in- 
quid, plenariam indulgentiam, in qua opus injunctum gravissimum erat sumptibus, incom- 
modis, laboriosissimis itineribus, et imminentibus vitae periculis, ut potius videri possit 
immutatio poenitentiae, quam hujus absoluta relaxatio.... hane, inquam, plenariam indul- 
gentiam pro terra sancta alii postea Summi Pontifices semper corfirmarunt.* Lenitatem 
piae matris Ecclesiae imbecillitatem miserantis filiorum suorum, quae nunc onera tanto 
leviora ac faeiliora pro bonis pretium omne: excedentibus imponit, Fidelium. considerationi 
proponentes, illud certe assequemini, ut nemo. tam; mollis et negligens reperiatur, quin 
bona illà velit tam parvo sibi comparare. Cavendum. tamen est diligenter, ne inde occa- 
sione accepta, ut verbis utamur Sanctae Synodi Tridentinae, ,peccata ipsa leviora putan- 
tes, velut injurii, et contumeliosi Spiritui Sancto, in graviora labantur, thesaurisantes sibi 
iram in die irae.“ Quare Ecclesiae quidem ea in re ostendatur liberalitas, sed nihil om- 
nino diligentiae, atque industriae neglimatur, quo redigant homines in memoriam quaecum- 
que contra Dei legem commiserunt, eaque dolentes ex animo, ac detestantes integre ac 
sincere confiteantur; atque inde magis ad admirandam amandamque Dei benignitatem ex- 
citontur, qui se tam. facilem ac plaeabilem praebeat iis, qui nunquam: satis plectenda im- 


— J -— 


pietate „semel a peccati, et Daemonis servitute per Baptismum liberàti, et atcepto Spiri- 
tus Sancti dono, seienter templum Dei violare, et Spiritum Sanctum contristare non for- 
midaverint." 

Eam ob causam exemplum secuti Praedecessorum nostrorum, solemni indicto Jubilaeo, 
divinum auxilium ad prosperum tanti operis exitum publice implorari jussimus, sine quo 
nihil ejusmodi humana potest imbecillitas, et frangi populo panem verbi Domini tum in 
templis, tum iu plateis, quo ministrorum ope salutis animarum zelo flagrantium, et catho» 
licam de Iudulgentiis, ac Jubilaeo doctrinam doceretur diligenter, et de omni Christiani 
instituti admoneretur officio, et ad sinceram poenitentiam gravissima oratione excitaretur. 

Sibi igitur unusquisque vestrum, Venerabiles Fratres hoc potissimum in tempore illud 
Prophetae dictum putet: „clama, ne cesses: quasi tuba exalta vocem tuam, et annuntia 
populo meo scelera eorum, et domui Jacob peccata eorum“ et ipsi per Vos, quoad pote- 
ritis, et monitu vestro sacri oratores, quos elegeritis verbis ac vita ad movendos animos 
maxime idoneos, inculcent auribus omnium, quod omnibus comminatus est Christus: ,nisi 
poenitentiam habueritis, omnes similiter peribitis.^ Doceant, idipsum, nos ut poeniteat, petere 
supplici prece oportere, quod implorabit verbis illis Propheta: ,converte nos Domine ad 
Te, et convertemur:'* ostendant, quanta in Deum injuria sit peccatum: incutiant salutarem 
animis terrorem severitate proposita divini judicii, ac suppliciorum acerbitate quae parata 
sunt morientibus in peccato suo; excitent vero spem in omnibus ab infinita Dei bonitate 
impetrandae misericordiae, qui se expectare affirmat, ut misereatur, cujus sunt voces illae 
duleissimae : ,,convertimini, et agite poenitentiam ab omnibus inquinamentis vestris, et non 
erit vobis in ruinam iniquitas. Proiieite a vobis omnes praevaricationes vestras, in quibus 
praevaricati estis, et facite vobis cor novum et spiritum novum..... Quia nolo mortem 
morientis, dicit Dominus Deus: revertimini et vivite.4 Ex quo illud facile consequetur, 
üt agnoscatur, quam dignus amore sit pater adeo bonus ac misericors, indeque subeat 
éonsideratio, quam indigna tanta bonitate ratio sit eum offendere; dolor denique intimus 
oriatur, ac detestatio peccatorum, certaque ac deliberata voluntas vitam et mores emen- 
dandi. 

Ita internae ostensa poenitentiae necessitate, ad eamque comparatis Fidelium animis, 
de eadem quatenus sacr&mentum est, diligenter doceantur. Admoneant eos ministri verbi 
Domini, aeque necessariüm esse illud degenerantibus post Baptismum, quam Baptismum 
ipsum nondum regeneratis, merito proinde dictum „secundam tabulam post naufragium, * 
qua una in aeternae salutis portum liceat pervenire: ostendant quo sensu doloris et hu- 
militatis, qua fide, qua integritate confiteri peccata sua debeant; neque illud docere prae- 
termittant, confessionem  generaleta persaepe utilem esse, certis autem in casibus omnino 
necessariam: ablüta vero per absolutionem culpa, aeternaque poena condonata, temporalem 
plerumque superesse; ità omnino divina exigente justitia, ut poenis saltem tempore definis 
tis puniantur ii, quorum sceleribus nec ipsa nullis difinita temporis finibus supplicia sàtis 
digna fuissent. Sic praeparatis animis, Fideles saneti Jubilaei fructus adipisei poterunt; 
séd ut opera qua par est pietate fidueiaque süscipiánt, per quae hoc tantum boni siut a- 


depturi, vestrum erit efficere, ut intelligant, ac certum et persuasum habeant, relictam 
esse Ecclesiae a mediatore Dei et hominum Christo Jesu inexhaustum meritorum suorum 
thesaurum, quibus et merita accedunt Beatissimae Virginis Genitricis ejus, Sanctorumque 
omnium vi copiosae apud Dominum redemptionis eo dignitatis evecta, cujus divitias homi- 
nibus dividere, in ejus esset potestate, quem Christus ipse visibilem pro se invisibili in 
eadem Ecclesia caput constituisset; ejus nempe prudenti arbitrio merita illa modo amplius 
modo arctius applicari vivis ad modum absolutionis, mortuis ad modum suffragii posse, 
siquidem ili per Sacramentum poenitentiae culpam eluissent, aeternaque poena essent ab- 
soluti, hi vero si cum Deo caritate conjuncti migrassent e vita; in ea vero meritorum 
illorum applicatione indulgentiam esse positam, per quam temporales poenae apud divinam 
justitiam peccatis debitae plus minusve relaxantur, pro modo applicationis a dispensatore 
thesauri illius Romano Pontifice constitutae, et quam Fideles ad eam afferant, praepara- 
tionis: denique plenariam esse indulgentiam Jubilaei, et ab aliis etiam plenariis indulgen- 
tis distinctam, quae in modum Jubilaei conceduntur, propterea quod anno solemnis remis- 
sionis, qui Jubilaeus dicitur, amplior poenitentiae ministris ad hoc ipsum constitutis tribu- 
itur facultas a peccatis absolvendi, et vincula atque impedimenta relaxandi, quibus non 
raro confitentium conscientia implicatur: dum autem universi Christiani populi in coelum 
ascendit deprecatio, certior in omnes ampliorque placati poenitentia Domini descendit mi- 
seratio. 

Atque haec quidem, Venerabiles Fratres, docendi sunt populi; sed ut, quae docti 
fuerint, efficere cum fructu possint, quam necessaria sit apta et opportuna Sacerdotum 
opera, apud quos confiteri peccata sua debeant, probe intelligitis Quamobrem curandum 
sedulo Vobis est, ut ii, quos ad confessiones audiendas deligetis, ea meminerint ac prae- 
stent, quae de ministro Poenitentiae praecipit Praedecessor noster Innocentius IIL, ut 
scilicet sit discretus „et cautus, ut more periti medici similiter infundat vinum et oleum 
vulneribus sauciati, diligenter inquirens ef peccatoris circumstantias et peccati, per quas 
prudenter intelligat, quale illi debeat consilium praebere, et ejusmodi remedium adhibere 
diversis experimentis utendo ad sanandum aegrotum; habeatque prae oculis documenta illa 
Ritualis Romani; videat diligenter Sacerdos, quando et „quibus conferenda, vel neganda, 
vel differenda sit absolutio, ne absolvat eos, qui talis beneficii sunt incapaces, quales sunt 
qui nulla dant signa doloris, qui odia et inimicitias deponere, aut aliena, si possunt, re- 
stituere, aut proximam peccandi occasionem deserere, aut alio modo peccata derelinquere, 
et vitam in melius emendare nolunt; aut qui publicum scandalum dederunt, nisi publice 
satisfaciant, et scandalum tollant, Quae quidem nemo non viderit quam longe ab eorum 
ratione distent, qui, ut gravius aliquod audiunt peccatum, aut aliquem sentiunt multiplici 
peccatorum genere infectum, statim pronuntiant se non posse absolvere: iis nempe ipsis 
mederi recusant, quibus maxime curandis ab eo sunt constituti qui ait: non est opus va- 
lentibus medicus, sed. male habentibus; aut quibus vix ulla scrutandae conscientiae diligen- 
iia, aut doloris, ac propositi satis videtur significatio, ut absolvere se posse existiment; 
ac tum demum tutum se cepisse consilium putant, si homines in aliud tempus absolvendos 

dimiserint. Si enim ulla in re servanda est mediocritas, in hac potissimum servetur neces- 
se est, ne vel nimia facilitas absolvendi facilitatem afferat peccandi, vel nimia difficultas 
alienet animos a confessione, et in desperationem salutis adducat. Sistunt se quidem multi 
Sacramenti Poenitentiae ministris prorsus imparati, sed persaepe tamen hujusmodi, ut ex 
imparatis parati fieri possint, si modo Sacerdos viscera indutus misericordiae Christi Jesu, 
qui non venit vocare justos sed peccatores, sciat studiose, patienter, et mansuete cum ipsis 
agere. Quod si praestare praetermittat, profecto non magis ipse dicendus est paratus ad 
audiendum, quam caeteri ad confitendum accedere. Imparati enim illi tantummodo sunt 
judicandi, non qui vel gravissima admiserint flagitia, vel qui plurimos etiam annos abfue- 
rint a confessione; misericordiae enim Domini non est numerus, et bonitatis infinitus est 
thesaurus; vel qui rudes conditione, aut tardi ingenio non satis in se ipsos inquisierint, 
nulla fere industria sua id sine Sacerdotis ipsius opera assecuturi; sed qui, adhibita ab eo 
necessaria, non qua praeter mcdum graventur, in iis interrogandis diligentia, omnique in 
lisdem ad detestationem peccatorum excitandis, non sine fusis ex intimo corde ad Deum 
precibus, exhausta caritatis industria, sensu tamen doloris ac poenitentiae, quo saltem ad 
Dei gratiam in Sacramento impetrandam disponantur, carere prudenter judicentur. Quo- 
cumque autem animo sint qui accedant ad ministrum Poenitentiae, nihil ei magis caven- 
dum est, quam ne sua culpa diffisus quispiam Dei bonitati, aut Sacramento reconciliatio- 
nis infensus discedat. Quare si justa sit causa, cur differenda sit absolutio, verbis quoad 
poterit, humanissimis persuadeat confessis necesse est, id et munus officiumque suum, et 
eorum ipsorum salutem omnino postulare, eosque ad redeundum quamprimum  blandissime 
alliciat, ut iis fideliter peractis, quae salubriter praescripta fuerint, vinculis soluti pecca- 
torum gratiae coelestis dulcedine reficiantur. Aptissimo ejus caritatis exemplo inter ceteros 
esse potest S. haymundus de Pennafort, quem insignem Sacramenti Poenitentiae ministrum 
appellat Ecclesia. ,Cognitis peccatis, inquit, adsit (confessarius) benevolus, paratus erigere 
et secum onus portare; habeat dulcedinem in affectione, pietatem in alterius crimine, dis- 
cretionem in varietate, adjuvet confitentem orando, eleemosynas et caetera bona pro eo 
faciendo, semper eum juvet leniendo, consolando, spem promittendo, et, cum opus fuerit, 
etiam increpando.* 

Hujusmodi vero accepti patientia, ac benignitate caritatis peccatores aequiore etiam 
animo poenae se subjicient, quae sibi satisfactionis nomine irrogabitur. Animadvertant enim 
necesse est, non eam esse vim ac naturam Jubilaei, ut per ejus indulgentiam omni sol- 
vantur homines obligatione offeusae peccatis Dei justitiae satisfaciendi, quasi vero quae 
poenitentibus ejus rei causa a Sacerdotibus Sacramenti ministris per id tempus iujungun- 
tur, praestare necesse non sit. Nam ad Sacramenti integritatem pertinet satisfactio illa, 
neque profecto alia Nobis mens esse potest, dum permissa a Christo potestate de severi- 
tate debitae peccatis poenae per indulgentiam remittimus, nisi ut illi dumtaxat tanto fru- 
antur beneficio, qui omnia impleverint, quibus, eodem Ecclesiam suam docente Christo, 
didicimus velle justitiae suae Deum per infinita ipsius Filii sui Redemptoris nostri merita 
satisfieri. Revocanda igitur vobis sunt in memoriam. Poenitentiae ministris, verba illa S, 

Concilii Tridentini; „debent Sacerdotes, quantum prudentia suggesserit, pro qualitate cri- 
minum, et poenitentium facultate, salutares et convenientes satisfactiones injungere*; e$ 
quod docet Catechismus ejusdem S. Concilii, in irroganda scilicet satisfactionis poena ni- 
hil sibi suo arbitratu statuendum esse, sed omnia justitia prudentia et pietate dirigenda; 
qua ut regula peccata metiri videantur, et poenitentes suorum scelerum gravitatem agnos- 
cant, operae pretium esse eis interdum significare quae poenae quibusdam delictis ex ve- 
terum canonum praescripto, qui poenitentiales vocantur, constitutae sint; universaeque sa- 
tisfactionis modum culpae ratione temperandum. 

Quam in rem illud etiam hoc praesertim tempore misericordiae, et remissionis opportune 
admonebuntur Sacerdotes, quod ait Doctor Angelicus: ,Melius est quod Sacerdos poenitenti 
indicet quanta poenitentia esset sibi pro peccatis injungenda, et injungat nihilominus ali- 
quid, quod poenitens tolerabiliter ferat. Quod ipsum antea docuerat Chrysostomus: Si nulla 
ex parte, inquit, parcere volens debitam adhibueris sectionem, fiet saepe, ut animum ille 
doloris impatientia despondens, atque adeo omnia simul detrectans cum pharmacum, tum 
vinculum, se ipse praecipitem ferat, contrito jugo, et confracto laqueo. Equidem complures 
recensere possim, quos constat in extrema mala adaetos non ob aliud, nisi quod digna 
ab eis poena, et quae peccatis perpetratis par esset, exigeretur.^ 

Huc vero cum pertineat saluberrima haec, quae nobis divinitus facta est, potestas 
merita Dei et Hominis Christi Domini, et Sanctorum ejus dispensandi, ut partibus omnibus 
impletis Sacramenti Poenitentiae, quidquid poenae adhuc sibi luendum supersit poccatorum 
supplere Fideles possint; date óperam, ut intelligant, qua ratione, quo ordine, qua pietate, 
quae ad id injuncta fuerint, sint exsequenda. Discant supplicationes hasce, quae ad certas 
sacras aedes faciendae praescribuntur, instar esse quoddam stationum illarum, quae priscis 
kcclesiae temporibus fieri solebant, cum mos fuit fidelium, ut certis diebus includerent se 
in sacris aedibus, ibique jejuni orantesque, et annos suos recogitantes in amaritudine ani- 
mae suae usque ad vesperam perseverarent. 

Quod si nunc temporis Ecclesia tanto minus requirit a filiis suis ad hoc etiam, ut 
plenariam consequi indulgentiam possint, id non ita sane est interpretandum, quasi mino- 
rem existimet nunc, quam antea, debere nos Deo compensationem pro peccatis; sed dum 
laboriosa opera mitigat misericordia, quantum de asperitate remittit exterioris satisfactio- 
nis, tantum conari vult homines, ut intensioris vi contrictionis, piique ardore studii exse- 
quendorum, quae imperaverit, operum interiori profectui afferant animorum. 

Atque ad hoc illud refertur, quod inter injuncta opera Sanctissimae Eucharistiae 
perceptio numeretur, qua, cum ipse in ea fons coelestium omnium charismatum, ac dono- 
rum Christus Dominus contineatur, nulla profecto efficacior res est ad ignem excitandum 
pérfectae caritatis: ex quo liquet quantopere in eam curam incumbendum Vobis sit, ut 
fidelis populus tanti Sacramenti vim et naturam doceatur, et optime affecto ac praeparato 
animo ad illud accedat, 

Habetis, Venerabiles Fratres, quae velimus potissimum, quod ad sacrum pertinet 
Jubilaeum, fideles populos praemoneri, Freti studio vestro salutis commissarum Vobis 

animarum non modo Vos confidimus operam daturos, ut omnes ea studiose peragendo, 
quae indicavimus, plenariam, quam omnibus de inaestimabili Ecclesiae thesauro offerimus, 
consequantur indulgentiam; sed ita consequantur, ut ejus fructus etiam in posterum per- 
maneat. Eo enim pro sollicitudine nostra omnium Ecclesiarum spectant vota nostra, dum 
beneficium hujusmodi ad universos orbis Catholicos extendimus, ut omnis, si fieri potest, 
corruptela a moribus Christiani populi in perpotuum removeatur. In vestro quique grege, 
quae potissimum vitia dominentur, probe nostis. In ea igitur radicitus evellenda toto animo 
incumbere nunquam zeli vestri pasteralis desistat industria, Immane illud flagitium contu- 
meliose in Deum loquendi quis credidisset fieri unquam [posse, ut audiretur inter Chris- 
tianos? Atqui tamen nulla jam pene regio est, in qua non temere juretur, ac sanctum et 
terribile nomen Domini usurpetur irreverenter, atque adeo non desint (horrescimus cogi- 
tantes, pudetque dicere) qui ei, quem Angeli glorificant, non vereantur maledicere. In 
hujusmodi impietatem, qua nulla major Divinae Majestati afferri potest injuria, exardescat, 
zelus vester, summaque ope invehatur. . . 

Vestrum potissimum est decorem diligere domus Dei: at illud maximae curae Vobis 
esse debet, ne illa adeuntium cultu habituque minus decente, aut quavis irreligiositate 
violetur, quibus sane nihil eum magis dedecorat; neve unquam excidant fidelibus monita 
ill Christi Domini, Domus mea domus orationis est, et, zelus domus tuae comedit me. 

Meminerint admoniti per Vos populi praeceptum, quod ipse Dominus imposuit verbis 
illis: memento, ut Sabbata sanclifices, et horrendam illam in violatores sententiam: Sabbata 
mea, violaverunt. vehementer: dixi ergo ut. eff underem. furorem meum super eos, et consu- 
merem eos: in quo tamen tanta est multorum perversitas, ut vel non dubitent servilia 
exercere, vel quae immunitas ab hujusmodi operibus ad vacandum Deo praecepta est, ea 
ipsi ad vacandum Diabolo abutantur; ita se diebus festis ad comessationes, ad ebrietatem, 
ad libidinem, ad omnia Diaboli opera proiiciunt. Tollatur in perpetuum, quoad per Vos 
fieri poterit, scandalum hujusmodi, succedatque illi orandi studium, audiendique verbi Do- 
mini, neque modo pie assistendo: augustissimo Missae sacrificio, sed ipso sumendo Christi 
Corpore, saluberrima sacrificii ipsius participatio. 

Quid vero de Ecclesiae praeceptis, quid nominatim de abstinentiae, ac jejunii obser- 
vantia dicemus? Quotus enim jam quisque est qui praeceptum illud praesertim vel, ut par 
est, curet, vel etiam non omnino contemnat? In hoc etiam intelligitis, quam necesse sit, 
Vos animum intendere, ut cognoscant Fideles quo praecepta Ecclesia pertineant, quantaque 
tantae parentis auctoritatem veneratione prosequi debeant, de qua sponsus ipse ejus Chris- 
tus pronuntiavit: ,si quis Ecclesiam non audierit, sit tibi sicut ethnicus, et publicanus.* 

Omnis quidem. aetas curas vestras sibi vindicat, sed ea potissimum, ex qua futurus 
pendet Ecclesiae status et humanae societatis, quamque ideo coniurata in utriusque perni- 
ciem omni ope ad suas partes adducere conatur impietas. Educationes ejus ac disciplinae 
vel negligentiam vel perversitatem inde magna ex parte repetendam esse probe cognosci- 
tis, ac nobiscum deploratis, quod jam homines Matrimonii sanctitatis et officiorum cepisse 
videatur oblivio; adeo crebro: contractus, ut; vocant, civilis, qui tot im regionibus usurpa- 

tur, occasione, sanctissimae Sacramenti illius leges violantur, quod, Paulo Apostolo auctore, 
magnum est in Christo et in eclesia; adeo invaluit iniquiss:ma illa inter catholicos, et 
haereticos conjuges conventio, ut vel tota proles patris, vel mascula patris, femina matris 
religionem sequatur. Videtis igitur quanta Vobis suscipienda sit sollicitudo, ut fideles 
catholicam de Sacramento illo teneant doctrinam, et ad parendum adducantur Ecclesiae 
legibus, funestaque illa Christianae educationis pernicies, quantum eniti hortatu et aucto- 
ritate possitis, a Christiano populo amoveatur: generatim vero ut catholicis moribus atque 
institutis imbuantur adolescentes, et eisdem ipsis ins ando, et parentibus, et praeceptoribus, 
contendite; praesertim vero ut caveant a seductoribus, ut adeo propagatam miserrima 
temporum conditione opinionum sententiarumque pravitatem, et unde teterrima malorum 
omnium seges orta est, libros religioni, moribus, quieti publicae infestos perhorrescant. 
Quae ut pestis prohibeatur a fideli populo, cum identidem admonendum curate, quam ju- 
ste ac salubriter et a Praedecessoribus nostris, et a Christianis Principibus cautum sit, 
ne libri hujusmodi retineantur, nullamque ea in re nimiam vigilantiam curamque existi- 
mate. Omnis autem ae.atis, sexus, conditionis mortalibus consultum fuerit, si salutari pa- 
bulo assidue nutriantur verbi Domini, si frequens foveatur usus Sacramentorum, si pii 
caetus, quibus utrumque sit in primis propositum, vel provehantur quicumque sint, vel 
novi etiam instituantur. 

Sed ad haec efficienda adjutoribus Vobis opus est, quos vocavit Dominus operarios 
in vineam suam. Quare admonete eos assidue quam non ipsis liceat esse otiosis, quamque 
necesse sit, ut operam suam conferant ad mores populi moderandos. Inquirite sedulo in 
eorum vitam, sermones, convictus, consuetudines: „manus enim sordida, ut ait S. Grego- 
rius M., aliam nou lavat, et oculus plenus pulvere maculam non considerat; ita mundus 
debet esse qui vult aliena corrigere. Ad cultus praeterea eorum exterioris gravitatem ac 
modestiam diligenter attendite. Ut autem docendis Fidelibus, et ecclesiasticis ministeriis 
recte riteque obeundis sint idonei, ne sitis experimento contenti, quod dederint antequam 
Ordinibus initiarentur; sed curate, ut initiati nunquam desinant in rerum sacrarum studiis 
impigre se exercere. Quo spectat quod Concilium Romanum habitum a Benedicto XIII. 
anno Jubilaei 1725. de congregationibus decrevit Ecclesiasticorum „semel in unaquaque 
hebdomada habendis, in quibus alternatim et rituum et conscientiae casus proponantur; 
discutiantur, et practice exerceantur; quodque proinde Vobis majorem in modum volu- 
mus commendatum. 

Ceteris vero Ecclesiasticis eos aequum est in ommibus excellere, qui excellunt digni- 
tate. Eorum ideirco a Vobis ratio est habenda diligenter, ut nihil in eis reprehendendum 
populus animadvertat, quos maxime intuetur; sed ita vobiscum consilio atque opera con- 
spirent in opus ministerii in aedificationem Corporis Christi, ut merito cum Concil. Trid. 
Ecclesiae Senatus dici possint. Parochorum praesertim curas et industriam acuite, ut ex 
praescripto ejusdem Sanctae Synodi »plebem per se incessanter instruant, et Sacramentis 
reficiant, quotidianas pro populo ad Deum preces et orationes effundant, et laudabili vitae 
et conversationis exemplo, virtutibus, et morum disciplina omnibus praeluceant, viamque 

salutis pràemonstrent,^ caeteris denique fungantur officiis, quae ibidem praescripta sunt. 

Seminarium custodite ut pupillam oculi, quicumque 'in spem Ecclesiae adolescunt 
Clericorum institutio summae Vobis curae sit, aeriterque vigilate ne quis, nisi indole, 
virtute, scientia vere se vocatum praeseferat in sortem Domini, sacris Ordinibus initietur 
Neque eo minus religiosarum familiarum observantiae prospicite facultatibus utentes, quae 
Vobis a S. Concilio Tridentino vel tanquam Ordinariis, vel tanquam Sedis Apostolicae 
delegatis tribuuntur. Scholas et collegia adolescentium crebro invisite ad venena prohibenda 
praesentis aevi corruptelarum, omniaque ad normam dirigenda sanctissimae disciplinae. 
Instate, ut Moniales, quae Deo voverunt religiose praestent, „et quas (uti monet Concilium 
Romanum) educandas ac formandas susceperint puellas convietrices, pie illas, et catholice 
instruant, incumbantque, ne ipsarum ornatus, et vestes puellis inter sponsas Christi ver- 
santibus disconveniant.^ Quae de celebratione synodorum, quae de visitatione dioecesium 
praecipiuntur a Concilio Tridentino partes ducite muneris vestri gravissimas. Ea ut prae- 
scriptis ab eo temporibus modoque religiose impleantur, Vobis etiam atque etiam com- 
mendamus. Inde enim et cognoscetis oves vestras, et quibus earum malis medendum sit, 
quibus commodis consulendum intelligetis. Omnium ordinum cura Vobis commissa est, sed 
praecipue pauperum, quibus ad evangelizandum se missum a Patre professus est Ohristus, 
in quos adeo praeclara singularis praebuit argumenta voluntatis. Probe autem intelligitis 
quam facile sit, ut, egestate impellente, omnem praesentis Dei beneficentiae fruetum amittant. 
Bonis igitur Ecclesiae ita utimini, ut praeceptum Domini in exemplum impleatis, quod 
superest date eleemosynam, eaque fideliter praestetis, quae de bonorum illorum usu Epis- 
copis praescribit Ecclesia: aditum habeant ad Vos facilem egentium gemitus, divitum opem, 
eleemosynae praecepto quam saepissime proposito, pro eis implorate; eosque ab omni 
oppressione atque injuria pro virili parte defendite. Contra foeneratorum iniquitatem, qui, 
ut ait Cathechis. Rom, miseram plebem compilant et trucidant usuris, inter cetera vehe- 
menter invehatur zelus vester, quod malum adeo miseris hisce temporibus invaluit ,.. ') 

Inter pauperes autem eos praesertim caritati vestrae commendamus, quorum egesíati 
vel orbitas, vel aegritudo veluti cumulus accedit, ut domus utriusque sexus adolescentibus 
alendis educandisque, invalidis aegrisque recipiendis tum quod ad corpus remque familiarem 
pertinet, tum quod ad animum, quam diligentissime accurentur. 

Ne multa: pastores Vos estis ac magistri populorum. Vestrum idcirco est, Venera- 
biles Fratres non modo vigilare, ne quos crediti Vobis greges spiritualium bestiarum 
patiantur incursus, sed eos caelestis doctrinae pabulo nutrire monitis quidem legibusque 
salutaribus, et exemplo potissimum; quo spectant quae et Vobis dicta sunt a' Domino: 
„vos estis lux mundi....sic luceat lux vestra coram hominibus, ut videant! opera vestra 
bona, et glorificent Patrem vestrum, qui in coelis est;^ quod unum maxime valet tum ad 
movendos animos, tum ad obstruendum os loquentium iniqua, secundum: illud Apostoli 
,In omnibus te ipsum praebe exemplum bonorum operum, in doctrina, in integritate, in 


!) Idem graviter agatur contra fürti scelus quod tot modis totque damnis societatem conturbat. 

gravitate, verbum sanum irreprehensibile, ut is, qui ex adverso est, vereatur nihil habens 
malum dicere de vobis." Ita fiet, ut non modo quid agendum sit videant populi, set ut 
agant reipsa, ac tanquam Apostoli, sic et Vos sal terrae sitis; hoc est, putore adempto 
peccatorum, qua semel imbuti per Vos fuerint homines, vitae morumque integritas diutis- 
sime incorrupta servetur. Haec sunt vota nostra, hoc freti virtute studiisque vestris, Deo 
adjuvante, confidimus consecuturos, ut erroribus vitiisque profligatis, pietate corroborata, 
induant fideles, ut hortatur Apostolus, „sicut electi Dei sancti et dilecti, viscera miseri- 
cordiae, benignitatem, humilitatem, modestiam, patientiam supportantes invicem, et donantes 
sibimetipsis, sicut et Dominus donavit nobis: super omnia autem caritatem habeant, quod 
est vinculum perfectionis;^ quod scilicet Christianas omnes simul junctas secum fert, et 
conservat virtutes, atque hominem. Deo conjungit, in quo tota hominis perfectio est. Hunc 
fructum sacri Jubilaei maximum ex Christi Jesu Dei ac Redemptoris nostri meritis, Sanc- 
torumque omnium ut capere Vobis contingat laborum vestrorum; hujus ut Nos voti com- 
potes faciat misericordiarum Pater et Deus totius consolationis per eumdem Filium suum 
Redemptorem nostrum, cujus eadem fuit precatio cum ait: rogo, Pater, ut unum sint sicut 
et nos, quanta possumus animi contentione obsecrantes Apostolicam Benedictionem Vobis, 
et commissis curae vestrae gregibus peramanter impertimur. 

Datum Romae apud Sanctum Petrum Octavo Kal. Januarii Anno incarnationis Do- 
minicae Millesimo octingentesimo vigesimo quinto Pontificatus Nostri Anno Tertio. 

Venerabiles Fratres et Dilecti Filii Salutem. et Apostolicam Benedictionem. 
Gravibus Ecclesiae et hujus saeculi calamitatibus ac divini praesidii implorandi neces- 
sitate permoti, nunquam Nos Pontificatus Nostri tempore excitare praetermisimus christia- 
num populum, ut Dei Majestatem placare et caelestem Clementiam sanctis vitae moribus, 
poenitentiae operibus, et. piis supplicationum officiis promereri adniteretur, In hunc finem 
pluries spirituales indulgentiarum thesauros Apostolica liberalitate Christi fidelibus resera- 

vimus, ut inde ad veram poenitentiam incensi et per reconciliationis sacramentum a pec- 
catorum maculis expiati ad thronum gratiae fidentius accederent, ac digni fierent ut eorum 
preces ben'gne a Deo exeiperentur. Hoc autem uti alias, sic. praesertim occasione Sacro- 
sancti Oecumenici Vaticani Concilii praestandum censuimus, ut gravissimum opus ad Ecclesiae 
universae utilitatem institutum, totius pariter Ecclesiae precibus apud Deum adjuvaretur 
ac suspensa licet ob temporum calamitates ejusdem Concilii celebratione, Indulgentiam 
tamen in forma Jubilaei consequendam ea occasione promulgatam, in sua vi, firmitate, et 
vigore manere, uti manet adhuc, ad populi fidelis bonum ediximus et declaravimus, Verum 
procedente miserorum temporum cursu, adest jam annus septuagesimus quintus supra mil- 
lesimum octingentesimum, annus nempe qui sacrum illud temporis spatium signat, quod 
sancta majorum uostrorum consuetudo, et Romanorum Pontificum Praedecessorum Nostrorum 
mstituta universalis Jubilaei solemnitati celebrandae consecrarunt. Quanta Jubilaei annus, 
ubi tranquilla Ecclesiae tempora illum rite celebrari annuerunt; veneratione et religione sit 
cultus vetera ac recentiora historiae monumenta testantur; habitus enim semper fuit uti annus 
salutaris expiationis totius christiani populi, uti annus redemptionis et gratiae, remissionis et 
indulgentiae quo ad hanc Almam Urbem Nostram et Petri Sedem ex toto orbe concurrebatur, 
et fidelibus universis ad pietatis officia excitatis eumulatissima quaeque reconciliationis et 
gratiae praesidia in animarum salutem offerebantur. Quam piam sanctamque solemnitatem 
hoc ipsum nostrum saeculum vidit, cum nempe Leone XII fel, record. Praedecessore Nostro 
Jubilaeum anno 1825. indicente, tanto christiani populi fervore hoc beneficium exceptum 
fuit, ut idem Pontifex perpetuum in hane Urbem peregrinorum per totum annum concur- 
sum adfuisse, et religionis, pietatis, fidei, caritatis, omniumque virtutum splendorem in ea 
mirifice eluxisse gratulari potuerit, Utinam ea nunc Nostra et civilium ae sacrarum rerum 
conditio esset, ut quam Jubilaei maximi solemnitatem anno hujus saeculi 1850. occurren- 
tem, propter luctuosam temporum rationem Nos omittere debuimus, nunc saltem feliciter 
celebrare possemus juxta veterem illum ritum et morem, quem Majores nostri servare 
consueverunt! At, Deo sic permittente, non modo non sublatae sed auctae magis in dies 
sunt magnae illae difficultates, quae tunc temporis Nos ab indicendo Jubilaeo prohibuerunt, 
Verumtamen reputantes Nos animo tot mala quae Ecclesiam affligunt, tot conatus hostium 
ejus ad Christifilem ex animis evellendam, ad sanam doctrinam corrumpendam et impie- 
tatis virus propagandum conversos, tot scandala quae in Christo credentibus ubique obii- 
ciuntur, corruptelam morum late manantem, ac turpem divinorum humanorumque jurium 
eversionem tam late diffusam tot fecundam ruinis, quae ad ipsum recti sensum in hominum 
animis labefactandum spectat; ac considerantes in tanta congerie malorum, majori etiam 
Nobis pro Apostolico Nostro munere curae esse debere, ut fides, religio ac pietas muniatur 
ac vigeat, ut precum spiritus late foveatur et augeatur, ut lapsi ad cordis poenitentiam 
et morum emendationem excitentur, ut peccata, quae iram Dei meruerunt, sanctis operi- 
bus redimantur, quos ad fructus maximi Jubilaei celebratio praecipue dirigitur; pati Nos 
non debere putavimus, ut hoc salutari beneficio, servata ea forma, quam temporum con- 

ditio sinit, christianus populus hac occasione destitueretur, uf inde confortatus spiritu in 
viis justitiae in dies alaerior incedat, et expiatus culpis facilius ac uberius divinam pro- 
pitiationem et veniam assequatur. Excipiat igitur universa Christi militans Ecclesia voces 
Nostras, quibus ad ejus exaltationem, ad Christiani populi sanctificationem et ad Dei glo- 
riam universale maximumque Jubilaeum integro anno 1875. proxime insequenti duraturum 
indieimus annunciamus et promulgamus; cujus Jubilaei causa et intuitu superius memo- 
ratam indulgentiam occasione Vaticani Concilii in forma Jubilaei concessam, ad benepla- 
citum Nostrum et hujus Apostolicae Sedis suspendentes ac suspensam declarantes, caelestem 
illum thesaurum latissime. recludimus; quem ex Christi Domini ejusque Virginis Matris 
omniumque sanctorum meritis passionibus ac virtutibus comparatum, auctor salutis huma- 
nae dispensationi Nostrae coneredidit. 

Itaque Dei misericordia et Beatorum Petri et Pauli Apostolorum ejus auctoritate con- 
fisi, ex Suprema ligandi atque solvendi, quam Nobis Dominus, licet immeritis, contulit po- 
testate, omnibus et singulis Christifidelibus, tum in alma Urbe Nostra degentibus, vel ad 
eam advenientibus, tum extra Urbem praedictam in quacumque mundi parte existentibus, 
et in Apostolicae Sedis gratia et obedientia manentibus, vere poenitentibus et confessis et 
sacra communione refectis, quorum primi BB. Petri et Pauli nec non S, Joannis Late- 
ranensis et S. Mariae Majoris de Urbe Basilicas semel saltem in die per quindecim con- 
tinuos aut interpolatos dies sive naturales sive etiam ecclesiasticos, nimirum a primis 
vesperis unius diei usque ad integrum ipsium subsequentis diei vespertinum crepusculum 
computandos, alteri autem Ecclesiam ipsam Cathedralem seu majorem, aliasque tres ejus- 
dem Civitatis aut loci sive in illius suburbiis existentes ab Ordinariis locorum vel eorum 
Vicariis aliisve de ipsorum mandato, postquam ad illorum notitiam hae Nostrae litterae 
pervenerint, designandas, semel pariter in die per quindecim continuos aut interpolatos 
dies, ut supra, devote visitaverint, ibique pro Catholicae Ecclesiae et hujus Apostolicae 
Sedis prosperitate et exaltatione, pro'extirpatione haeresum, omniumque errantium con- 
versione, pro totius Populi Christiani pace et unitate ac juxta mentem Nostram pias ad 
Deum preces. effuderint, ut plenissimam anni Jubilaei omnium peccatorum suorum indul- 
gentiam, remissionem et' veniam, annuo temporis spatio superius memorato semel conse- 
quantur, misericorditer in Domino’ concedimus ei impertimus, annuentes, etiam ut haec 
indulgentia inimabus quae Deo in caritate conjunctae ex hac vita migraverint, per. modum 
suffragii applieari possit ac' valeat. 

Navigantes vero et iter agentes, ut, ubi ad sua domicilia seu alio ad cert am statio- 
nem se receperint, suprascriptis; peractis et visitata totidem vicibus Ecclesia Cathedrali 
vel majori, aut. Parochiali loci eorum domicilii. seu stationis hujusmodi, eamdem indulgen- 
tiam consequi possint et;valeant. Nec non praedictis locorum Ordinariis ut. cum Moniali- 
bus- oblatis aliisque puellis "aut: mulieribus -sive in Monasteriorum clausura, sive in aliis 
religiosis aut piis domibus 'et ‘communitatibus vitam: ducentibus, Anachoretis. quoque et 
Exemitis,' ac" aliis quibuscumque: tam /laicis;: quami ecclesiasticis! personis: saecularibus, vei 

regularibus. in carcere, aut captivitate existentibus, vel aliqua corporis infirmitate, seu 
alio quocumque impedimento detentis, quominus supra expressas visitationes exequi possint, 
super praescriptis hujusmodi visitationibus tantummodo; cum pueris autem, qui nondum 
ad primam Communionem admissi sint, etiam super Communione hujusmodi dispensare, ac 
ilis omnibus, et singulis sive per se ipsos, sive per eorum, earumque regulares Praelatos 
aut superiores, vel per prudentes Confessarios alia pietatis, charitatis aut religionis opera 
in locum visitationum hujusmodi seu respective in locum sacramentalis Communionis prae- 
dictae ab ipsis adimplenda praescribere; atque etiam Capitulis et Congretionibus tam saecu- 
larium, quam regularium, sodalitatibus, confraternitatibus, universitatibus, seu collegiis qui- 
buscumque Ecclesias hujusmodi processionaliter visitantibus, easdem visitationes ad minorem 
numerum pro suo prudenti arbitrio reducere possint ac valeant, earumdem tenore praesen- 
tium concedimus pariter et indulgemus. 

Insuper iisdem Monialibus, earumque novitiis, ut sibi ad hune effectum Confessarium 
quemcumque ad excipiendas Monialium confessiones ab actuali Ordinario loci, in quo earum 
monasteria sunt constituta, approbatum; caeteris autem omnibus et singulis utriusque sexus 
Christifidelibus tam laicis quam ecclesiasticis saecularibus, et cujusvis ordinis, congregatio- 
nis, et instituti etiam specialiter nominandi regularibus licentiam concedimus et facultatem, 
ut sibi ad eumdem effectum eligere possint quemcumque Presbyterum Confessarium tam 
saecularem, quam cujusvis etiam diversi ordinis, et instituti regularem ab actualibus pariter 
Ordinariis, in quorum civitatibus, dioecesibus, et territoriis confessiones hujusmodi excipien- 
dae erunt, ad personarum saecularium confessiones audiendas approbatum, qui intra dictum 
anni spatium illas, et illos, qui scilicet praesens Jubilaeum consequi sincere et serio sta- 
tuerint, atque ex hoc animo ipsum lucrandi, et reliqua opera ad id lucrandum necessaria 
adimplendi ad confessionem apum ipsos peragendam accedant, hac vice, et in foro conscien- 
tiae dumtaxat ab excommunicationis, suspensionis, et aliis Ecclesiasticis sententiis, et cen- 
suris a jure vel ab homine quavis de causa latis seu inflictis, etiam Ordinariis locorum 
et Nobis seu Sedi Apostolicae, etiam in casibus cuicumque, ac Summo Pontifici, et Sedi 
Apostolicae speciali licet forma reservatis, et qui alias in concessione quamtumvis ampla 
non intelligerentur concessi, nec non ab omnibus peccatis, et excessibus quantumcumque 
gravibus et enormibus, etiam iisdem Ordinariis, ac Nobis et Sedi Apostolicae, ut praefertur, 
reservatis, injuncta ipsis poenitentia salutari, aliisque de jure injungendis absolvere; nec non 
vota quaecumque etiam jurata ae Sedi Apostolicae reservata (castitatis, religionis, et obliga- 
tionis, quae a tertio acceptata fuerint, seu in quibus agatur de praejudicio tertii semper 
exceptis, nec non poenalibus, quae praeservativa a peccato nuncupantur, ‘nisi commutatio 
futura judicetur ejusmodi, ut non minus a'pecéato committendo refraenet, quam' prior voti 
materia) in alia pia et salutaria opera commutare, et cum poenitentibus hujusmodi in sacris 
ordinibus constitütis etiam regularibus super occülta irregularitate ad exercitium eorumdem 
ordinum, et ad superiorum .assecutionem ob censurarum violationem dumtaxat contracta dis- 

pensare possint et valeant, eadem auctoritate, et Apostolicae benignitatis amplitudine cor- 
cedimus et indulgemus. 

Non intendimus autem per praesentes super aliqua alia irregularitate vel publica oc- 
culta, seu defectu aut nota, aliave incapacitate, aut inhabilitate quoquomodo contractis dis- 
pensare, vel aliquam facultatem tribuere super praemissis dispensandi, seu habilitandi, et in pri- 
stinum statum restituendi etiam in foro conscientiae; neque etiam derogare Constitutioni cum 
opportunis declarationibus editae a fel. record. Benedicto XIV. Praedecessore Nostro inci- 
pien. Sacramentum poenitentiae sub datum kalendis Junii anno Incarnationis Dominicae 
1741. Pontificatur sui anno primo. Neque demum easdem praesentes iis qui a Nobis et 
Apostolica Sede, vel ab aliquo Praelato, seu Judice ecclesiastico nominatim excommunicati, 
suspensi, interdicti, seu alias in sententias et censuras incidisse declarati, vel publice de- 
nunciati fuerint, nisi intra tempus anni praedicti satisfecerint, et cum partibus, ubi opus 
fuerit, concordaverint ullo modo suffragari posse, aut debere. 

Caeterum si qui post inchoatum hujus Jubilaei consequendi animo praescriptorum 
operum implementum morte praeventi praefinitum visitationum numerum copmlere nequive- 
rint, Nos piae promptaeque illorum voluntati benigne favere cupientes, eosdem vere poe- 
nitentes, et confessos, ac sacra Communione refectos praedictae Indulgentiae et remissionis 
participes perinde fieri volumus, ac si praedictas Ecclesias diebus praescriptis reipsa vi- 
sitassent. Si qui autem post obtentas vigore praesentium absolutiones a censuris, aut 
votorum commutationes, seu dispensationes praedictas, serium illud ac sincerum ad id 
alias requisitum propositum ejusdem Jubilaei lucrandi, ac proinde reliqua ad id lucrandum 
necessaria opera adimplendi mutaverint, licet propter id ipsum a peccati reatu immunes 
censeri vix possint; nihilominus hujusmodi absolutiones, commutationes, et dispensationes 
ab ipsis cum praedicta dispositione obtentas in suo vigore persisterede cernimus ac decla- 
ramus. 

Praesentes quoque litteras per omnia validas ed efficaces existere suosque plenarios 
effectus ubicumque per locorum Ordinarios publicatae et exequutioni demandatae fuerint, 
sortiri et obtinere, omnibusque Christifidelibus in Apostolicae Sedis gratia et obedientia 
manentibus in hujusmodi locis commorantibus, sive ad illa postmodum ex navigatione et 
itinere se recipientibus plenissime suffragari volumus, atque decernimus: non obstantibus 
de Indulgentiis non concedendis ad instar, aliisque Apostolicis, et in universalibus, pro- 
vincialibus, et synodalibus conciliis editis constitutionibus, ordinationibus, et generalibus 
seu specialibus absolutionum, seu relaxationum, ac dispensationum reservationibus, nec non 
quorumcumque etiam Mendicatium, et Militarium ordinum, congregationum, et institutorum 
etiam juramento, confirmatione Apostolica, vel quavis firmitate alia roboratis statutis, le- 
gibus, usibus, et consuetudinibus, privilegiis quoque, indultis et literis Apostolicis eisdem 
concessis, praesertim in quibus caveatur expresse, quod alicujus ordinis, congregationis, 
et instituti hujusmodi professores extra propriam religionem peccata sua confiteri prohi- 
beantur. Quibus omnibus et singulis etiamsi pro illorum sufficiendi derogatione de illis 

eorumque totis tenoribus specialis, specifica, expressa, et individua mentio facienda, vel 
alia exquisita forma ad id servanda foret, hujusmodi tenores pro insertis, et formas pro 
exactissime servatis habentes pro hac vice, et ad praemissorum effectum dumtaxat plenissime 
derogamus, caeterisque contrariis quibuscumque. 

Dum vero pro Apostolico munere quo fungimur, et pro ea sollicitudine qua univer- 
sum Christi gregem complecti debemus, salutarem hanc remissionis et gratiae consequendae 
opportunitatem proponimus, facere non possumus, quin omnes Patriarchas, Primates, Ar- 
chiepiscopos, Episcopos, aliosve Ordinarios locorum, Praelatos sive ordinariam localem 
jurisdictionem in defectu Episcoporum et Praelatorum hujusmodi legitime exercentes, gra- 
tiam et communionem Sedis Apostolicae habentes, per nomen Domini Nostri et omnium 
Pastorum Principis Jesu Christi enixe rogamus et obsecremus, ut populis fidei suae com- 
missis tantum bonum annuncient, summoque studio agnat, ut fideles omnes per poeniten- 
tiam Deo reconciliati Jubilaei gratiam in animarum suarum lucrum utilitatemque conver- 
tant, Itaque Vestrae imprimis curae erit, Venerabiles Fratres, ut implorata primum publicis 
precibus Divina Clementia ad hoe ut omnium mentes et corda sua luce et gratia perfun- 
dat, opportunis instructionibus et admonitionibus Christiana plebs ad percipiendum Jubilaei 
fructum dirigatur, atque accurate intelligat quae sit christiani Jubilaei ad animarum utilitatem ac 
lucrum vis et natura, in quo spirituali ratione ea bona per Christi Domini virtutem cu- 
mulatissime complentur, quae anno quolibet quinquagesimo apud Judaicum Populum lex 
vetus nuncia futurorum invexerat; utque simul apte edoceatur de indulgentiarum vi, ac 
de iis omnibus, quae ad fructuosam peccatorum confessionem et ad Sacramentum Eucha- 
ristiae sancte percipiendum peragere debeat. Quoniam vero nedum exemplum, sed ministerii 
ecclesiastici opera omnino requiritur, ut in populo Dei optati sanctificationis fructus ha- 
beantur, vestrorum Sacerdotum zelum, VV. Fratres, ad ministerium salutis hoc potissimum 
tempore alacriter exercendum inflammare non omittite: atque ad commune bonum, ubi 
hoc fieri possit, plurimum conferet, si ipsi pietatis et religionis exemplo christiano populo 
praeeuntes, spiritualium  exercitationum ope suae sanctae vocationis spiritum renovent, ut 
deinde utilius ac salutarius in suis muneribus explendis, et in sacris Missionibus apud 
populum habendis, statuto a Vobis ordine et ratione versentur. Cum porro tot sint hoc 
saeculo mala, quae reparentur, et bona quae promoveantur, assumentes gladium spiritus, 
quod est verbum Dei, omnem curam impendite, ut populus vester ad detestandum immane 
crimen blasphemiae adducatur, quo nihil est tam sanctum, quod hoc tempore non violetur, 
utque de diebus festis sancte colendis, de jejunii et abstinentiae legibus ex Ecclesiae Dei, 
praescripto servandis sua officia cognoscat et impleat, atque ita vitare possit poenas, quas 
harum rerum contemptus evocavit in terras. In tuenda Cleri disciplina, in recta Clerico- 
rum institutione curanda vestrum pariter studium ac zelus constanter advigilet, omnique 
qua potestis ratione auxilium cireumventae juventuti afferte, quae in quanto discrimine sit 
posita, et quam gravi ruinae obnoxia, a Vobis non ignoratur. Hoc mali genus ita acerbum 
fuit Divini Ipsius Redemptoris cordi, ut in ejus auctores ea verba protulerit „quisquis, 
scandalizaverit unum ex his pusillis credentibus in me, bonum est ei magis si circumda- 
retur mola- asinaria in collo ejus et in, mare, milteretur^ ^). Nihil autem magis dignum 
est sacri Jubilaei tempore, quam ut omnigenae caritatis opera impensius exerceantur: ac 
propterea vestri etiam zeli erit, Venerabiles Fratres, stimulos addere, ut subveniatur pau- 
peri, ut peccata eleemosynis redimantur, quarum tam multa bona in scripturis sacris re- 
censentur: et quo latius caritatis fructus manet ac stabilior. evadat, opportunum. admodum 


1) Marcus 9. 41. 

erit ut caritatis subsidia ad fovenda vel excitanda pia illa instituta conferantur, quae uti- 
litati animarum et corporum plurimum conducere hoc tempore existimantur. Si ad haec 
bona assequenda omnium vestrum mentes et studia consenserint, fieri non potest, quin 
Regnum Christi et justitia ejus magna incrementa suscipiat, et hoc tempore acceptabili 
his diebus salutis magnam supernorum munerum copiam super filios dilectionis clementia 
caelestis effundat. 

Ad Vos denique Catholicae Ecclesiae Filii universi sermonem | Nostrum convertimus, 
omnesque et singulos paterno affectu cohortamur, ut hac Jubilaei veniae assequendae oc- 
casione ita utamini, quemadmodum sincerum salutis vestrae studium a vohis exposcit. Si 
unquam alias nunc certe pernecessarium est, Filii dilectissimi, conscientiam emundare ab 
operibus mortuis, sacrificare sacrificia justitiae, facere frustus dignos poenitentiae, et semi- 
nare in lacrimis ut cum exultatione metamus. Satis innuit divina Majestas quid a nobis 
postulet, cum jamdiu ob pravitatem nostram sub increpatione ejus, sub inspiratione spiri- 
tus irae suae laboremus, Jamvero solent homines quotiescumque necessitatem arduam nimis 
patiuntur, ad proximas gentes auxilii causa destinare legatos. Nos quod est melius lega- 
tionem ad Deum destinemus; ab Ipso imploremus auxilia, ad Ipsum nos corde, orationibus 
jejuniis et eleemosynis conferamus. Nam quanto Deo viciniores fuerimus, tanto adversarii 
nostri a nobis longius repellentur. ') Sed vos praecipue audite Apostolicam vocem, pro 
Christo enim legatione fungimur, vos qui laboratis et onerati estis, et a semita salutis 
errantes sub jugo pravarum cupiditatum et diabolicae servitutis urgemini. Ne vos divitias 
bonitatis, patientiae et longanimitatis Dei contemnatis; et dum tam ampla, tam facilis veniae con- 
sequendae copia paratur vobis, nolite contumacia vestra iuexcusabiles vos facere apud Di- 
vinum Judicem, et thesaurizare vobis iram in die irae et revelationis justi judicii Dei. 
Redite itaque praevaricatores ad cor, reconciliamini Deo; mundus transit et concupiscentia 
ejus; abiieite opera tenebrarum, induimini arma lucis, desinite hostes esse animae vestrae, 
ut ei tandem pacem in hoc saeculo, et in altero aeterna justorum praemia concilietis. 
Haec sunt vota Nostra: haec a Clementissimo Domino postulare non cessabimus; atque 
omnibus Catholicae Ecclesiae Filiis, hac precum societate Nobiscum conjunctis, haec 
ipse bona a Patre Misericordiarum Nos cumulate assecuturos esse confidimus. Ad faustum 
interea et salutarem hujus sancti Operis fructum sit auspex omnium gratiarum omnium- 
que caelestium munerum Apostolica Benedictio quam vobis omnibus, Venerabiles Fratres, 
et vobis Dilecti Filii, quotquot in Catholica Ecclesia censemini ex intimo corde deprom- 
ptam peramanter in Domino impertimus. 

Datum Romae apud S. Petrum die vicesimaquarta Decembris Anno MDCCCLXXIV. 
Pontifleatus Nostri Anno vicesimonono. 

